Covid-19-statistieke: Geen sterftes in sewe provinsies(Argieffoto: Verskaf) Die getal Covid-19-gevalle in Suid-Afrika staan nou op 1 552 416 nadat 453 nuwe gevalle van die virus bevestig is. Dr. Zweli Mkhize, minister van gesondheid, sê in sy daaglikse bywerking van die Covid-19-syfers altesame 1 478 088 mense het reeds van die virus herstel. Die herstelkoers staan steeds op 95%. Agt bykomende sterftes is bevestig. Hiervan was vier in die Vrystaat en vier in Gauteng. Dit bring die algehele sterftesyfer op 52 995 te staan. Net meer as 11 000 toetse, 72% daarvan in die private sektor, is sedert die vorige dag se bywerking gedoen. Aktiewe gevalle: KwaZulu-Natal: 5 746 Wes-Kaap: 5 119 Noord-Kaap: 2 806 Gauteng: 2 280 Noordwes: 2 202 Vrystaat: 1 720 Mpumalanga: 958 Limpopo: 283 Oos-Kaap: 219 Totaal: 21 333